የሳውዲ አረቢያ ልዑል አልጋ ወራሽ ሞሃመድ ቢን ሰልማን ከአሜሪካ ጋር በተለያዩ ጉዳዮች መከሩ
የሳውዲ አረቢያ ልዑል አልጋ ወራሽ ሞሃመድ ቢን ሰልማን ከአሜሪካ ጋር በሁለትዮሽ ዲፕሎማሲያዊና ኢንቨስትመንት  ጉዳዮች ላይ  መክረዋል  ።   ልዑል አልጋ ወራሹ ከአሜሪካው ፕሬዝዳንት ዶናልድ ትራምፕ ጋር በሁለትዮሽ ዲፕሎማሲያዊና የኢንቨስትመንት ጉዳዮች መክረዋል። ከዛም ባለፈ ልዑሉ በሁለት ሳምንት የአሜሪካ ቆይታቸው ከፖለቲከኞችና የቢዝነስ ሰዎች ጋር ምክክር እንደሚያደርጉ ይጠበቃል።የሳውዲው ልዑል አልጋ ወራሽ ሞሃመድ ቢን ሳልማን የአልጋ ወራሽነቱን መንበር ከተቆናጠጡ ጊዜ ጀምሮ ሳውዲ በሁሉም ረገድ የተሻለች እንድትሆን ደፋ ቀና ማለታቸውን ገፍተውበታል።  ይህንን አላማቸውን ለማሳካትም ከተለያዩ ሀገራት ጋር በፖለቲካው፣ በኢኮኖሚውና በወታደራዊ ጉዳዮች በትብብር ለመሥራት በተለያዩ ሀገራት ጉብኝት እያካሄዱ ይገኛሉ ።አልጋ ወራሹ በመጀመሪያው የኋይት ሀውስ ጉዟቸዉ ከአሜሪካዉ ፕሬዝዳንት ዶናልድ ትራምፕ ጋር በወታደራዊ ጉዳዮች፣ የሳውዲ ባለሃብቶች በአሜሪካ ስላላቸዉ ኢንቨስትመንትና በደህንነት ጉዳዮች ለመተባበር መምከራቸው ተገልጿል።ፕሬዝዳንት ትራምፕ በቅርብ ወራት ሳውዲ ያጋጠማት የፖለቲካ ችግር ቢኖርም የ32 አመቱ ልዑል አልጋ ወራሽ የወሰዷቸዉ እርምጃዎችና ያመጧቸዉ ለዉጦች መልካም መሆናቸውን አንስተዋል።ዶናልድ ትራምፕ ከዉይይታቸዉ በኋላ በሰጡት መግለጫ “ ብለዋል።ፕሬዝዳንት ትራምፕ ሳውዲ የአሜሪካን ወታደራዊ መሣሪያዎች ምን ያክል ሸማች እንደሆነች የሚያሳይ መረጃንም አውጥተው ሀገሪቱ ከመርከቦችና ሚሳየሎች እስከ አውሮፕላኖችና የውጊያ ተሸከርካሪዎች ያሉ መሳሪያዎችን በብዛት እንደምትገዛ አሳይተዋል።ሳውዲ አረቢያ ባለጸጋ ሀገር ስለሆነች ሀብቷን ለአሜሪካ እንደምታካፍል እናስባለን፤ ይህ የሚሆነዉ ደግሞ የስራ እድሎችን በመፍጠርና ዘመናዊ የሆኑትን ወታደራዊ መሣሪያዎቻችንን በመግዛት እንደሚሆን ተስፋ አለን ብለዋል ።ኤምቢኤስ በሚል ምህፃረ ቃል የሚታወቁትና በእድሜም ቢሆን ከዶናልድ ትራምፕ በ39 አመታት የሚያንሱት ልዑል አልጋ ወራሽ ሞሃመድ ቢን ሳልማን፣ ስለ ሁለቱ ሀገራት ታሪካዊ አጋርነት ሲያወሱ “ ብለዋል ።ሁለቱ መሪዎች ባለፈዉ አመት ባደረጉት ስምምነት ሳዉዲ 200 ቢሊየን የአሜሪካ ዶላር የሚገመት ኢንቨስትመንት በአሜሪካ ፈሰስ እንድታደርግና ግዙፍ ወታደራዊ መሳሪያዎችንም ከአሜሪካ እንድትሸምት የሚያስችላትን ስምምነት ይፋ ማድረጋቸዉ ይታወሳል።ሆኖም ልዑል አልጋ ወራሹ በማክሰኞዉ ውይይታቸዉ በሀገራቱ መካከል የሚኖረዉ የኢንቨስትመንት ትብብር ቀድሞ ከታሰበዉ በእጥፍ አድጎ 400 ቢሊየን የአሜሪካ ዶላር እንደሚሆን ለፕሬዝዳንት ትራምፕ ገልጸዉላቸዋል። የአልጀዚራዉ ከፍተኛ የፖለቲካ ተንታኝ ማርዋን ቢሻራ ለልዑል አልጋ ወራሹ ስለተደረገዉ አቀባበል ይናገራል። ወቅታዊዉ የሳዉዲ ሁኔታ መልካም ባለሆነበት በዚህን ወቅት ለልዑል አልጋ ወራሹ የተደረገዉ አቀባበል በፖለቲካዊ አተያይ ሲቃኝ የአሜሪካዉ ፕሬዝዳንት ልዑል አልጋ ወራሹን ለአሜሪካ ህዝብ ለማስተዋወቅ መጣራቸውን የሚያሳይ መሆኑን ገልጿል።የልዑል አልጋ ወራሹ አመጣጥ በንግድ ስምነቶችና በመሳሪያ ግዥ ረገድ ልዑሉ ያላቸውን ቁርጠኝነትና ታማኝነት ለአሜሪካ ለማሳየት ፍልገዉ ቢሆንም ሆኖም ከዉይይቱ ስትራቴጂካዊ ወሳኝነት አንፃር ጉዳዩ ከንግድና ኢንቨስትመንት ትብብርም ባለፈም አሜሪካና ሳውዲ በማበር ከኢራን በተቃራኒ መቆማቸውን ለማሳየት የፈለጉበት እንደሆነም ነዉ የአልጀዚራዉ ሰዉ የጠቆመዉ። ፕሬዝዳንት ትራምፕ በውይይታቸው ሳውዲ በአረብ ባህረ ሰላጤ ከኳታር ጋር የተከሰተውን ቀውስ መፍትሄ እንድታበጅለት ልዑል አልጋ ወራሹ ላይ ግፊት እንደሚያደርጉም ይጠበቃል።ማንነታቸዉ ያልተገለጸ የኋይት ሀዉስ ባለስልጣን አሉት እንደተባለዉ ፕሬዝዳንት ትራምፕ ከአረብ ባህረ ሰላጤ ሀገራት መሪዎች ጋር በቀጣዩ ግንቦት ለመሰባሰብ ተስፋን መሰነቃቸዉ ነዉ የተነገረዉ።እንደ ሳዉዲ አረቢያ፣ የተባበሩት አረብ ኢምሬቶች፣ ባህሬንና ግብፅ ያሉ የባህረ ሰላጤዉ ሀገራት ቃታር ሽብርተኝነትንና ሽብርተኞችን ትደግፋለች በሚል ከሀገሪቱ ጋር ያላቸዉን ዲፕሎማሲያዊ ግንኙነት እኤአ በሰኔ 5 2017 መቋረጣቸው የሚታወስ ሲሆን፣ ሆኖም ኳታር የሀገራቱን ክስ መሰረት የሌለዉ አሉባልታ ነዉ ማለቷ አይዘነጋም።አሜሪካም በሀገራቱ መካከል የተፈጠረዉን አለመግባባት ለመፍታት ሀገራቱ እንዲወያዩ በተደጋጋሚ ጥሪ ስታደርግ ቆይታለች።የልዑል አልጋ ወራሹ የአሜሪካ ጉብኝት ፕሬዝዳንት ዶናልድ ትራምፕ በቀጣዮቹ ወራት ከባህረ ሰላጤው ሀገራት ጋር ለማድረግ ካሰቧቸዉ የሁለትዮሽ ስብሰባዎች መካከል ቀዳሚዉ እንደሆነ ተነግሯል። ልዑሉ ለሁለት ሳምንት በአሜሪካ ቆይታ የሚኖራቸው ሲሆን በቆይታቸውም ከፖለቲከኞችና የቢዝነስ ሰዎች ጋር ይመክራሉ ተብሏል። በዚህም ሀገራቸው በአሜሪካዊያን ዘንድ ያላትን ምስል ለማጉላት ጥረት እንደሚያደርጉ ተንታኞች ገልጸዋል።